b"\n_START_ARTICLE_\nPilars de l'islam\n_START_PARAGRAPH_\nEls pilars de l'islam \xe2\x80\x94en \xc3\xa0rab \xd8\xa3\xd8\xb1\xd9\x83\xd8\xa7\xd9\x86 \xd8\xa7\xd9\x84\xd8\xa5\xd8\xb3\xd9\x84\xd8\xa7\xd9\x85,\xc2\xa0ark\xc4\x81n al-isl\xc4\x81m\xe2\x80\x94 s\xc3\xb3n els deures ineludibles que tots els musulmans han d'aplicar si volen obtenir la salvaci\xc3\xb3. N'hi ha cinc que s\xc3\xb3n els m\xc3\xa9s notables i respectats, anomenats els cinc pilars. Aquests deures no estan indicats expl\xc3\xadcitament a l'Alcor\xc3\xa0, sin\xc3\xb3 que provenen d'un hadit dels reculls Sahih al-Bukhar\xc3\xad i Sahih M\xc3\xbaslim: \xc2\xabL'islam est\xc3\xa0 constru\xc3\xaft sobre cinc pilars\xc2\xbb. El concepte ha estat adoptat amb matisos per la gran majoria de branques de l'islam.\n_START_SECTION_\nImamites\n_START_PARAGRAPH_\nEls xi\xc3\xaftes imamites creuen en una doctrina incloent entre altres els cinc pilars, per\xc3\xb2 els consideren diferentment: els cinc articles de llur professi\xc3\xb3 de fe s\xc3\xb3n les arrels de la religi\xc3\xb3 (Ussul ad-Din) i all\xc3\xb2 que equival als pilars ho consideren les branques de la religi\xc3\xb3 (Furu ad-Din)."